הענק האדום

ערך זה עוסק בדמות קומיקס. אם התכוונתם לכוכב עצום-ממדים, ראו .
| --- | --- |

ת'נדרבולט רוס כענק האדום, כפי שהופיע על עטיפת החוברת Hulk Vol.2 #30.1 ממרץ 2011, אמנות מאת גבריאל הארדמן.
 סוג:  אנטי-גיבור
 הוצאה לאור:  מארוול קומיקס
 הופעה ראשונה:  ת'נדרבולט רוס: The Incredible Hulk #1 (מאי 1962) ת'נדרבולט כענק האדום: Hulk Vol.2 #1 (ינואר 2008) רוברט מאווריק: Avengers Vol.6 #0 (דצמבר 2015) מאווריק כענק האדום: U.S.Avengers #1 (מרץ 2017)
 יוצרים:  סטן לי, ג'ק קירבי (רוס) אל יואינג, ג'רארדו סנדובל (מאווריק) ג'ף לואב, אד מקגינס (הענק האדום)
 גילום הדמות:  ויליאם הרט ("הענק הירוק", "קפטן אמריקה: מלחמת האזרחים", "הנוקמים: מלחמת האינסוף", "הנוקמים: סוף המשחק", "האלמנה השחורה") האריסון פורד ("קפטן אמריקה: עולם חדש מופלא", "ת'נדרבולטס")
 מידע
 שם אמיתי:  תדאוס "ת'נדרבולט" רוס רוברט ל. מאווריק
 כינויים:  גנרל רוס, ת'נדרבולט, הענק, המלך האדום, זאקס, הענק האדום
 סטטוס:  פעיל
 מקצוע:  stunt pilot, קצין, גיבור-על, נבל-על, אוויראי
 כוחות:  ללא כוחות על, בעבר: כוחות על-אנושיים, מהירות על-אנושית, סיבולת על-אנושית, יכולת ריפוי עצמי, ספיגת אנרגיה, הפקת חום.
 חבר בקבוצה:  אליטת הכוח (רוס) צבא ארצות הברית (מאווריק)
 חבר לשעבר בקבוצה:  האלקבסטרס, האוונג'רס, חיל האוויר של ארצות הברית, ת'נדרבולטס (צוות תקיפה, מנהיג), אופנדרס, אינטליג'נסיה, האלקבאסטרס, קוד אדום, שביעיית סטארק (רוס)  מכניקת ביון אמריקני, האוונג'רס של סאן-ספוט (מאווריק)
 אזרחות:  ארצות הברית 
 דמויות קשורות
 משפחה:  אלכסנדר ואליזבת רוס (הורים) בטסי רוס (דודה, מתה) קארן לי רוס (אשה, מתה) בטי רוס (בת) גלן טאלבוט (חתן לשעבר) ברוס באנר (חתן לשעבר)
 אויבים:  הענק הירוק, דומינו 
 
הענק האדום (באנגלית: Red Hulk) היא דמות בדיונית של אנטי גיבור המופיעה בחוברות הקומיקס הענק הירוק ביקום מארוול קומיקס. הענק האדום הראשון, גנרל ת'נדרבולט רוס, הופיע לראשונה בחוברת Hulk Vol.2 #1 מינואר 2008, בעוד דמותו של רוס הופיעה לראשונה בחוברת The Incredible Hulk #1 ממאי 1962 ונוצרה על ידי הכותב סטן לי והמאייר ג'ק קירבי.
הענק האדום הוא אלטר אגו אותו חלקו שתי דמויות - גנרל תדאוס "ת'נדרבולט" רוס וגנרל רוברט ל. מאווריק. גנרל רוס קצין בצבא ארצות הברית המשמש כיריבו של הענק הירוק. הוא אביה של בטי רוס. רוס היה מנהל הפרויקט הצבאי "פצצת גמא" שבו באנר נלכד בפיצוץ ומקבל את תכונותיו של הענק. רוס מתנדב באופן אישי להרוג את המפלצת ורודף אחריו באובססיביות. בתחילה הוא אינו מודע למצבו הרפואי של באנר, אולם כאשר נודעת לו האמת, הא רודף גם אחריו. בשנת 2008, רוס הופיע בדמותו של הענק האדום, אליו שינה צורה כדי להילחם בצורה טובה יותר ביריבו. כוחותיו הוסרו ממנו בידי באנר בשנת 2015.
בשנת 2017, גנרל בשם רוברט מאווריק חתם על חוזה בין צבא ארצות הברית לארגון מכניקת ביון אמריקני, אשר כעת מחויבים לשרת את צבא ארצות הברית. מאווריק עבר שינוי צורה בידי הארגון לצורתו של הענק האדום, וזאת כדי שיוכל לפעול בשטח כחלק מקבוצת האוונג'רס של סאן-ספוט. גם הוא הופשט מכוחותיו בידי באנר, כאשר הוא הוקם לתחייה כבובה על חוט בידי הגראנדמאסטר.
דמותו של ת'נדרבולט רוס מדורגת במקום ה-71 ברשימת מאה נבלי-העל הגדולים של כל הזמנים, לפי אתר IGN. דמותו עובדה למספר סדרות אנימציה, ביניהן האוונג'רס: סדרת האנימציה, ארבעת המופלאים והאלק וצוות הריסוק. את דמותו של גנרל רוס בסרט הלייב אקשן "הענק" גילם השחקן סם אליוט. את דמותו בסרטי היקום הקולנועי של מארוול "הענק הירוק", "קפטן אמריקה: מלחמת אזרחים", "הנוקמים: מלחמת האינסוף", "הנוקמים: סוף המשחק" ו"האלמנה השחורה", גילם השחקן ויליאם הרט. את הדמות יגלם האריסון פורד בסרטי היקום הקולנועי "קפטן אמריקה: עולם חדש מופלא" ו"ת'נדרבולטס".